open-index/open-wikipedia-markdown huggingface dataset:
Նաում Ախիեզեր

**Նաում Ախիեզեր** (, 1901, մարտի 6, Բելառուս, Ռուսական կայսրություն, Չերիկով – 1980, հուլիսի 3, Խարկով, Ուկրաինական ԽՍՀ), խորհրդային շրջանի ռուս նշանավոր մաթեմատիկոս, Ուկրաինայի գիտության ազգային ակադեմիայի նախկին թղթակից-անդամ։

Իր եղբայրը՝ Ալեքսանդր Ախիեզերը ևս ունեցել է հակումներ ճշգրիտ գիտությունների նկատմամբ և եղել է նշանավոր ֆիզիկոս։

Նաում Ախիեզերը եղել է Խարկով պետական համալսարանի մեխանիկո-մաթեմատիկական ֆակուլտետի պրոֆեսոր։ Ախիեզերը առավել հայտնի է իր աշխատություններով նվիրված ֆունկցիաների թեորեմներին և մաթեմատիկական ֆիզիկային։

Խարկովում Նաումը բացել է ֆոնդ, որի շահույթը նվիրել է ապագա մաթեմատիկոսների և ֆիզիկոսների ուսմանը։ Եղել է Խարկովի ֆիզիկա-մաթեմատիկական դպրոցի հիմնադիրներից մեկը։

## Մատենագրություն
### Ձեռնարկներ
# 
#  English translation: 
# . English translation: 
# . English translation: 
#  English translation: 
#  English translation: 
#  English translation (of the 1st edition)։ 
#  English translation: 

### Մաթեմատիկայի պատմություն
#  German translation: 
# 
# 
# 

## Ծանոթագրություններ

## Գրականություն
* *Фомин С. В., Шилов Г. Е.* (ред.). Математика в СССР 1958—1967. — М.: Наука, 1969. — Т. 2. Библиография, Ч. 1, С. 73.
* *Ахиезер Н. И.* Лекции по теории аппроксимации. Изд. 2-е, перер. и доп. — М.: Наука. 1965.
* Балтага В., Дринфельд Г. И., Левин Б. Я. Наум Ильич Ахиезер (к пятидесятилетию со дня рождения) // УМН, 6:2(42) (1951), 191–194.
* Крейн М. Г., Левин Б. Я. Наум Ильич Ахиезер (к шестидесятилетию со дня рождения) // УМН, 16:4(100), 1961, 223–234.

## Արտաքին հղումներ
* Тырнов В. Люди с другой планеты (Воспоминания)

Կատեգորիա:Ռուս մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Կիևի համալսարանի շրջանավարտներ
Կատեգորիա:Խորհրդային մաթեմատիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հրեա գիտնականներ
Կատեգորիա:Մաթեմատիկական անալիզի մասնագետներ
Սլովակիայի վարչական բաժանում

**Սլովակիայի երկրամաս** (սլովակերեն` Kraje v Slovensku), Սլովակիայի Հանրապետության առաջին մակարդակի վարչատարածքային միավոր, որը ձևավորվել է 1949 թվականին։ Շատ անգամներ այս վարչատարածքային միավորները վերանվանվել են, սակայն այդ ամենը վերացվեց 1990-1996 թվականներին։

Ներկայումս Սլովակիան վարչականորեն բաժանված է ութ երկրամասերի, որոնց մեջ է մտնում նաև մայրաքաղաքային ինքնավարություն ունեցող Բրատիսլավայի երկրամասը։

Երկրամասերը նաև համարվում են Եվրոպական Միության երկրորդ մակարդակի վարչա-տարածքային միավոր։

Երկրամասերը Սլովակիայում իրենց հերթին բաժանված են շրջանների։ Սլովակիայի Հանրապետությունը ներկայումս ունի 79 շրջան։

500px|center|Սլովակիայի երկրամասեր

## Ցանկ

## Արտաքին հղումներ
* EU-maps (the kraje correspond to the NUTS 3 level with EUROSTAT) 
* Список городов Словакии до 1918 года
* Природа Восточной Словакии в фотографиях 

Կատեգորիա:Սլովակիայի վարչական բաժանում
Կատեգորիա:Առաջին աստիճանի վարչական միավորներ
Սեդրիկ Բակամբու

**Սեդրիկ Բակամբու** (, ), ֆրանսիացի պրոֆեսիոնալ ֆուտբոլիստ, հարձակվող։ Հանդես է գալիս իսպանական Վիլյառեալ ֆուտբոլային ակումբում և Կոնգոյի Դեմոկրատական Հանրապետության ֆուտբոլի ազգային հավաքականում։

## Կարիերա
### Ակումբային
2010-2014 թվականներին հանդես է եկել ֆրանսիական Սոշո ֆուտբոլային ակումբի կազմում։ 2014-2015 թվականներին հանդես է եկել թուրքական Բուրսասպոր ֆուտբոլային ակումբում։ 2015 թվականից մինչև հիմա հանդես է գալիս իսպանական Վիլյառեալ ֆուտբոլային ակումբում։

### Ազգային հավաքական
2009 թվականին հանդես է եկել Ֆրանսիայի մինչև 18 տարիքայինների հավաքականում։ 2009-2010 թվականներին՝ մինչև 19 տարիքայինների կազմում։ 2010-2011 թվականներին՝ մինչև 20 տարիքայինների կազմում։ 2015 թվականից մինչև հիմա հանդես է գալիս Կոնգոյի Դեմոկրատական Հանրապետության ֆուտբոլի ազգային հավաքականում։

## Վիճակագրություն
### Ակումբային

## Ծանոթագրություններ

Կատեգորիա:Բեյցզին Գուանի ֆուտբոլիստներ
Կատեգորիա:Բուրսասպորի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոնգոյի Դեմոկրատական Հանրապետության ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիացի ֆուտբոլիստներ
Կատալին Կարադի

**Կատալին Կարադի** (, իսկական ազգանունը՝ **Կանչլեր**, ), կինոյի և թատրոնի հունգարացի դերասանուհի, երգչուհի։ Հունգարիայում 1940-ական թվականներին ամենահայտնի կինոաստղերից մեկը։

## Կենսագրություն

Ծնվել է Բուդապեշտում՝ կոշկակարի ընտանիքում։ Սովորել է արհեստագործական ուսումնարանում։ Իրենից 30 տարով մեծ տղամարդու հետ անհաջող ամուսնությունից հետո սկսել է դերասանի կարիերան։ Ընդունվել է Բուդապեշտի կոմեդիայի թատրոն։

1939-1948 թվականներին կատարել է մի շարք դերեր, որոնց շնորհիվ ձեռք է բերել մեծ ճանաչում և համարվել հունգարական կինոյի ճակատագրական կինը։ Ելույթներ է ունեցել էստրադայում։ Ճակատագրական կնոջ կերպարը հմայիչ արտաքինից բացի ընդգծվել է նաև արտահայտիչ ձայնով, որ համեմատում էին Ցարա Լեանդերի ու Մառլեն Դիտրիխի ձայնի հետ։ Ֆիլմերում հաճախ է նկարահանվել կինոաստղ Պալ Յավորի հետ, ով այն տարիներին եղել է հունգարական կինոյի սեքս-սիմվոլը։

1942 թվականին Կատալին Կարադին հայտնվել է ոստիկանության ուշադրության կենտրոնում այն բանի համար, որ փորձել է ճակատամերձ գոտում գտնվող աշխատանքային ճամբարից ազատել հրեա բանաստեղծ Գեորգ Դենեսին, ով իր համար երգեր էր գրում։

Կատալին Կարադիի կարիերան ավարտվել է այն բանից հետո, երբ 1944 թվականի ապրիլի 18-ին գեստապոն ձերբակալել է նրան՝ ցուցաբերելով դաժան վերաբերմունք ու մի քանի ամիս պահելով կալանքի տակ։

1944 թվականին, երբ գերմանական զորամասերը մտնում են Հունգարիա, Կատալին Կարադին ձերբակալվում է իր սիրեկանի՝ Իշտվան Ուժասժիի հետ միասին։

Գերմանական տանջարանից դուրս գալուց հետո Կատալին Կարադին, իր թանկարժեք զարդերով կաշառելով դահիճներին, մահից փրկել է մի քանի հրեա երեխաների, որոնց պատրաստվում էին գնդակահարել Դանուբի ափին։ Մինչ 1945 թվականը, երբ Բուդապեշտն ազատագրվել է խորհրդային զորքերի կողմից, այդ երեխաներն ապրել են դերասանուհու տանը։

Պատերազմի ավարտից և Հունգարիայում խորհրդային կարգերի հաստատումից հետո Կատալին Կարադին նկարահանվել է ընդամենը մեկ ֆիլմում (1948)։ 1949 թվականին նա տեղափոխվել է Հարավային Ամերիկա՝ Բրազիլիա։ 1977 թվականից ապրել է Նյու Յորքում, որտեղ մինչ իր մահը որպես դերձակուհի աշխատել է գլխարկների ոչ մեծ խանութում։

Կատալին Կարադին մահացել է 1990 թվականի փետրվարի 8-ին Նյու Յորքում։ Նրա աճյունը վերաթաղվել է Բուդապեշտում։

2004 թվականին Կատալին Կարադին Երկրորդ համաշխարհային պատերազմի ժամանակ հրեաներին կյանքը փրկելու համար ընդգրկվել է Հոլոքոստի «Յադ Վա Շեմ» հուշահամալիր-թանգարանում՝ Աշխարհի արդարակյացների շարքում։

## Ընտրյալ ֆիլմագրություն
Կատալին Կարադին նկարահանվել է ավելի քան 25 ֆիլմերում։
* 1939 – *Halálos tavasz*
* 1941 – *Egy tál lencse*
* 1941 – *A szűz és a gödölye*
* 1943 – *Ópiumkeringő*
* 1943 – *Անսանձի սանձահարումը*
* 1943 – *Külvárosi őrszoba*
* 1944 – *Szováthy Éva*
* 1944 – *Machita*
* 1944 – *Valamit visz a víz*
* 1948 – Տաք դաշտեր

## Նշումներ

## Ծանոթագրություններ

## Արտաքին հղումներ
* 

Կատեգորիա:Հունգարացի դերասաններ
Կատեգորիա:Հունգարացի երգիչներ
Կատեգորիա:Կանայք Երկրորդ համաշխարհային պատերազմում
Ադրիանա Սկլենարիկովա

**Ադրիանա Սկլենարիկովա** (, հայտնի է նաև *Ադրիանա Կարեմբեու* անվամբ, ծնվ.՝ 17 սեպտեմբերի, 1971, Բրեզնո, Չեխոսլովակիա), սլովակ սուպերմոդել և դերասանուհի։

## Կենսագրություն
Ադրիանա Սկլենարիկովան ծնվել է 1971 թվականի սեպտեմբերի 17-ին Սլովակիայի Բրեզնո քաղաքում։ Բժշկություն է սովորել Պրահայում։

## Կարիերա
Իր գեղեցիկ արտաքին ու շատ բարձր հասակի շնորհիվ Ադրիանա Սկլենարիկավոն գրավել է Նյու Յորքի *Next* և Միլանի *Elite Modeling* մոդելային գործակալությունների ուշադրությունը։ Թեև մեծ ճանաչման նա արժանացել է միայն *Wonder Bra* ընկերության *Wonder Bra Girl* () ընտրվելուց հետո, մինչ այդ նա արդեն հասցրել էր նկարահանվել գովազդային բազմաթիվ հոլովակներում։

Իր կարիերայի սկզբում նա աշխատել է *Next* (Նյու Յորք) և *Elite Modeling* (Միլան) գործակալություններում։ Հետագայում նա ներկայացրել է այնպիսի ընկերություններ, ինչպիսիք են՝ *Byron Lars*, *Laura Biagiotti*, *Levante Hosiery*, *Love Sex Money*, *Onyx Jeans*, *Peroni Beer*, *Red Point*, *[[Roberto Cavalli]]*: Նյու Յորքում որպես մոդել աշխատել է նաև Victoria's Secret ընկերությունում։

Ադրիանա Սկլենարիկովան հանդես է եկել նաև որպես դերասանուհի, նկարահանվելով մի շարք ֆիլմերում, այդ թվում՝ «Աստերիքսն Օլիմպիական խաղերին» (2008)։ Մասնակցել է «Պարեր աստղերի հետ» շոուի ֆրանսիական տարբերակի առաջին եթերաշրջանին։

### Անձնական կյանք
Ադրիանա Սկլենարիկովան 1998 թվականին ծանոթացել է ֆրանսիացի ֆուտբոլիստ Քրիստիան Կարեմբեուի հետ. նույն թվականի դեկտեմբերին նրանք ամուսնացել են։ Նրանք բնակվել են Մադրիդում։ Այդ ամուսնությունը դարձել է 1998 թվականի ամենահայտնի իրադարձություններից մեկը Իսպանիայում, քանզի Ադրիանան Եվրոպայում ամենահայտնի մոդելներից մեկն էր, իսկ Քրիստիան Կարեմբեուն Ֆրանսիայի ազգային հավաքականի լավագույն խաղացողներից մեկը, որ այդ տարի դարձել էր աշխարհի չեմպիոն։ 2011 թվականի մարտի 9-ին ֆրանսիական *Paris Match* ամսագրին տված հարցազրույցում Ադրիանան նշել է, որ բաժանվում է ամուսնուց։ Որպես ամուսնալուծության պատճառ Ադրիանան նշել է այն, որ ամուսինն իրեն կասկածել է դավաճանության մեջ, որովհետև լրագրողներն իրեն լուսանկարել են այլ տղամարդու հետ։ Հետագայում Ադրիանա Սկլենարիկովան հրաժարվել է ամուսնալուծության վերաբերյալ խոսել լրագրողների հետ՝ պատճառաբանելով, որ չի ուզում հրապարակայնորեն քննարկել իր անձնական կյանքը։

2014 թվականի հունիսի 14-ին Ադրիանա Սկլենարիկովան ամուսնացել է հայազգի գործարար Արամ Օհանյանի հետ։ Մարոկկոյի Մարաքեշ քաղաքում տեղի ունեցած հարսանեկան արարողությանը ներկա էին կինոյի ու շոու բիզնեսի բազմաթիվ աստղեր։

2000 թվականին Ադրիանա Սկլենարիկովան՝ որպես ամենաերկար ոտքերն ունեցող կին, գրանցվել է Գինեսի ռեկորդների գրքում։ Նրա ոտքերի երկարությունը (գոտկատեղից մինչև ոտնաթաթը) կազմում է 125 սմ։

## Նշումներ

## Ծանոթագրություններ

## Արտաքին հղումներ
* Պաշտոնական կայք
* Ադրիանա Սկլենարիկովան ''fashionmodeldirectory.com'' կայքում 
* 

Կատեգորիա:Գինեսի գրքի ռեկորդակիրներ
Կատեգորիա:Սլովակ դերասանուհիներ
Կատեգորիա:Սլովակ մոդելներ
Կլերմոն (Արյեժի գավառ)

**Կլերմոն** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09097։

## Բնակչություն
Համայնքի բնակչությունը 2008 թվականին կազմում էր 86 մարդ։

## Տնտեսություն
2007 թվականի տվյալներով 47 աշխատունակ տարիքի մարդկանցից (15-64 տարեկան) 37-ը տնտեսապես ակտիվ էին, 10-ը անգործունակ (ակտիվության ցուցանիշը 78,7 %, 1999 թվականին եղել է՝ 62,1 %)։ 37 աշխատունակ բնակիչներից 34-ը աշխատում էին (20 տղամարդ և 14 կին), անաշխատանք էին 3-ը (1 տղամարդ և 2 կին)։ 10 անգործունակ մարդկանցից 3-ը աշակերտներ կամ ուսանողներ են, 2-ը թոշակառու, 5-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կո (կոմունա)

**Կո** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։

Համայնքի INSEE կոդ՝ 09099։

## Բնակչություն
Համայնքի բնակչությունը 2008 թվականին կազմում էր 364 մարդ։

## Տնտեսություն
2007 թվականի տվյալներով 239 աշխատունակ տարիքի մարդկանցից (15-64 տարեկան) 191-ը տնտեսապես ակտիվ էին, 48-ը անգործունակ (ակտիվության ցուցանիշը 79,9 %, 1999 թվականին եղել է՝ 72,7 %)։ 191 աշխատունակ բնակիչներից 184-ը աշխատում էին (90 տղամարդ և 94 կին), անաշխատանք էին 7-ը (3 տղամարդ և 4 կին)։ 48 անգործունակ մարդկանցից 15-ը աշակերտներ կամ ուսանողներ են, 21-ը թոշակառու, 12-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կոմոն (Արյեժի գավառ)

**Կոմոն** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09086։

## Բնակչություն
Համայնքի բնակչությունը 2008 թվականին կազմում էր 309 մարդ։

## Տնտեսություն
2007 թվականի տվյալներով 212 աշխատունակ տարիքի մարդկանցից (15-64 տարեկան) 153-ը տնտեսապես ակտիվ էին, 59-ը անգործունակ (ակտիվության ցուցանիշը 72,2 %, 1999 թվականին եղել է՝ 68,0 %)։ 153 աշխատունակ բնակիչներից 143-ը աշխատում էին (76 տղամարդ և 67 կին), անաշխատանք էին 10-ը (4 տղամարդ և 6 կին)։ 59 անգործունակ մարդկանցից 11-ը աշակերտներ կամ ուսանողներ են, 23-ը թոշակառու, 25-ը անաշխատունակ էին այլ պատճառներով։

## Տեսարժան վայրեր
* Դղյակ
* Սուրբ Բարդուղիմեոս եկեղեցի 
* Սեն Մարտեն եկեղեցու ավերակներ

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կոնտրազի

**Կոնտրազի** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։

Համայնքի INSEE կոդ՝ 09098։

## Բնակչություն
Համայնքի բնակչությունը 2008 թվականին կազմում էր 64 մարդ։

## Տնտեսություն
2007 թվականի տվյալներով 50 աշխատունակ տարիքի մարդկանցից (15-64 տարեկան) 41-ը տնտեսապես ակտիվ էին, 9-ը անգործունակ (ակտիվության ցուցանիշը 82,0 %, 1999 թվականին եղել է՝ 67,3 %)։ 41 աշխատունակ բնակիչներից 38-ը աշխատում էին (23 տղամարդ և 15 կին), անաշխատանք էին 3-ը (1 տղամարդ և 2 կին)։ 9 անգործունակ մարդկանցից 2-ը աշակերտներ կամ ուսանողներ են, 5-ը թոշակառու, 2-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կրամպանյա

**Կրամպանյա** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09103։

## Բնակչություն
Համայնքի բնակչությունը 2008 թվականին կազմում էր 604 մարդ։

## Տնտեսություն
2007 թվականի տվյալներով 409 աշխատունակ տարիքի մարդկանցից (15-64 տարեկան) 298-ը տնտեսապես ակտիվ էին, 111-ը անգործունակ (ակտիվության ցուցանիշը 72,9 %, 1999 թվականին եղել է՝ 71,0 %)։ 298 աշխատունակ բնակիչներից 261-ը աշխատում էին (131 տղամարդ և 130 կին), անաշխատանք էին 37-ը (12 տղամարդ և 25 կին)։ 111 անգործունակ մարդկանցից 35-ը աշակերտներ կամ ուսանողներ են, 36-ը թոշակառու, 40-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կուսսա

**Կուսսա** (), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վարիյ կանտոնի կազմի մեջ։ Հանդիսանում է Պամե շրջանը։

Համայնքի INSEE կոդ՝ 09101։

## Բնակչություն
Համայնքի բնակչությունը 2008 թվականին կազմում էր 217 մարդ։

## Տնտեսություն
2007 թվականի տվյալներով 158 աշխատունակ տարիքի մարդկանցից (15-64 տարեկան) 113-ը տնտեսապես ակտիվ էին, 45-ը անգործունակ (ակտիվության ցուցանիշը 71,5 %, 1999 թվականին եղել է՝ 69,9 %)։ 113 աշխատունակ բնակիչներից 104-ը աշխատում էին (56 տղամարդ և 48 կին), անաշխատանք էին 9-ը (3 տղամարդ և 6 կին)։ 45 անգործունակ մարդկանցից 11-ը աշակերտներ կամ ուսանողներ են, 20-ը թոշակառու, 14-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Կուտան (համայնք)

**Կուտան** (), համայնք Ֆրանսիայ Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Միրպուա կանտոնի կազմի մեջ։ 
Համայնքի INSEE կոդ՝ 09102։

## Բնակչություն
Համայնքի բնակչությունը 2008 թվականին կազմում էր 151 մարդ։

## Տնտեսություն
2007 թվականի տվյալներով 90 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 30-ը անգործունակ (ակտիվության ցուցանիշը 66,7 %, 1999 թվականին եղել է՝ 69,3 %)։ 60 աշխատունակ բնակիչներից 53-ը աշխատում էին (29 տղամարդ և 24 կին), անաշխատանք էին 7-ը (4 տղամարդ և 3 կին)։ 30 անգործունակ մարդկանցից 9-ը աշակերտներ կամ ուսանողներ են, 9-ը թոշակառու, 12-ը անաշխատունակ էին այլ պատճառներով։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* 
* 

Կատեգորիա:Ֆրանսիայի համայնքներ
Եվա Մարտոն

**Եվա Մարտոն** (, ի ծնե՝ *Եվա Հենրիխ*, 18 հունիսի, 1943, Բուդապեշտ), հունգարացի օպերային երգչուհի, սոպրանո։

## Կենսագրություն
Եվա Հենրիխը ծնվել է 1943 թվականի (այլ տվյալներով՝ 1939 թվականին) հունիսի 18-ին։ Եվա Մարտոնը սովորել է Բուդապեշտի Ֆերենց Լիստի երաժշտական ակադեմիայում՝ Էնդրե Ռյոսլերի ու Ենյո Սիպոսի մոտ։ Նրա առաջին դերերգը եղել է Քեյթ Պինկերտոնի պարտիան «Մադամ Բատերֆլայ» օպերայում, որ Մարգիտ կղզում ներկայացվել է ամառային փառատոնի ժամանակ։ Պաշտոնական օպերային դեբյուտը տեղի է ունեցել 1968 թվականին Բուդապեշտի պետական օպերայում, որտեղ նա կատարել է Շամախիի թագուհու դերերգը «Ոսկի աքլորիկը» օպերայում։ Ավելի ուշ Բուդապեշտի օպերայում կատարել է Բաբելոնի թագուհու դերերգը Օտտորինո Ռեսպիգիի «*Շամիրամ*» օպերայում։

1972-1977 թվականներին Եվա Մարտոնն աշխատել է Մայնի Ֆրանկֆուրտի օպերայում։ Նա համերգային շրջագայություններ է ունեցել տարբեր երկրներում՝ ելույթ ունենալով այնպիսի քաղաքների օպերային թատրոնների բեմերում, ինչպիսիք են Փարիզը, Լոնդոնը, Բեռլինը, Նյու Յորքը, Միլանը, Վիեննան, Մյունխենը, Շտուտգարտը, Բուենոս Այրեսը, Չիկագոն, Սան Ֆրանցիսկոն, Ցյուրիխը, Համբուրգը և այլն։

Ելույթ է ունենում ինչպես լիրիկական երգացանկով (Վոլֆգանգ Ամադեուս Մոցարտի, Ջակոմո Պուչինիի, Ումբերտո Ջորդանոյի ստեղծագործություններ), այնպես էլ դրամատիկական օպերաներում (Ռիխարդ Վագներ, Ռիխարդ Շտրաուս)։ Եվա Մարտոնի ձայնի դիպազոնը ներառում է բելկանտեից մինչև դրամատիկական բարձր սոպրանո։ 1977-1978 թվականներին նա երգել է Բայրոյթում անցկացվող Վագներյան փառատոնում՝ կատարելով Վեներայի դերերգը «Տանհեյզեր» օպերայում։ 1986 թվականին՝ Նյու Յորքի Մետրոպոլիտեն օպերայում «Տոսկա (օպերա)» օպերայի բեմադրության ժամանակ, Եվա Մարտոնն ստացել է ծնոտի վնասվածք, սակայն շարունակել է ելույթը։ 1986 թվականին Եվա Մարտոնը Դոնեցկի Ա. Սոլովյանենկոյի անվան օպերայի և բալետի ազգային ակադեմիական թատրոնի մեներգչուհի Լյուդմիլա Շեմչուկի հետ երգել է Ամիլկարե Պոնկիելլիի «Ջոկոնդա» օպերայում, որ բեմադրվել էր Վիեննայի պետական օպերայում։

2005 թվականից Եվա Մարտոնը Ֆերենց Լիստի երաժշտական ակադեմիայի երգեցողության ֆակուլտետի վարիչն է, իսկ 2006 թվականից՝ նույն ֆակուլտետի պրոֆեսոր։

## Մրցանակներ
* 1980 - *Տարվա երգչուհի, Միլանում պարգևատրվել է «Արծաթե վարդով»*,
* 1997 - *Կոշութի մրցանակ, շնորհվել է Վիեննայի պետական օպերայի պատվավոր անդամի կոչում*։

## Դերերգերը օպերաներում (ընտրյալ)
* *[[Տոսկա (օպերա)|Տոսկա]] (1980)*
* *[[Մանոն Լեսկո (օպերա)|Մանոն Լեսկո]] (1978)*
* *[[Ֆիդելիո]] (1983)
* *Անդրեա Շենյե (1986)*
* *Լոհենգրին*
* *Շամիրամ (1990)*
* *Սալոմեա (1990)*
* *Տուրանդոտ*

== Ծանոթագրություններ ==


== Արտաքին հղումներ==
* [http://www.martoneva.hu/ MARTON ÉVA] 
* [http://query.nytimes.com/gst/fullpage.html?res=9502E0D81039F932A35751C1A964948260 Donal Henahan, MET OPERA: EVA MARTON], *The New York Times'', December 1, 1982.

Կատեգորիա:Հունգարացի օպերային երգչուհիներ
Կատեգորիա:Հունգարացի սոպրանոներ
Կատեգորիա:21-րդ դարի օպերային երգիչներ
Կատեգորիա:20-րդ դարի օպերային երգչուհիներ
Քեյթ Բոսուորթ

**Քեթրին Էնն «Քեյթ» Բոսուորթ** (, ), ամերիկացի դերասանուհի և ֆոտոմոդել։

## Կենսագրություն
Քեյթ Բոսուորթը ծնվել է 1983 թվականի հունվարի 2-ին Լոս Անջելեսում։ Քեյթը միակ երեխան է տնային տնտեսուհի Պատրիսիա Պոտերի և «Talbots» խանութների ցանցի ղեկավարներից մեկի՝ Հել Բոսուորթի ընտանիքում։ Քեյթն ունի բնածին սեկտորային հետերոքրոմիա՝ ձախ աչքը երկնագույն է. իսկ աջը՝ կիսով չափ շագանակագույն։

Մանկության տարիներին Քեյթը երազում էր դառնալ պրոֆեսիոնալ ձիավարուհի։ 14 տարեկան հասակում նա արժանանում է ձիավարության չեմպիոնական տիտղոսի։ Բոսուորթը ուսումնասիրել է ֆրանսերեն լեզու «Cohasset High School» դպրոցում, որտեղ նաև մասնակցել է դպրոցի ֆուտբոլային թիմում և լաքրոսի թիմում։

Բոսուորթի դերասանական կարիերան սկսվել է 1998 թվականին, Ռոբերտ Ռեդֆորդի «Ձիեր հմայողը» ֆիլմում։ Ֆիլմի պրոդյուսերները փնտրում էին դերասանուհի, ով կարողանում էր ձիավարել և նա ստանում է այդ դերը։

2008 թվականի հունվարին Քեյթ Բոսուորթը դառնում է «Calvin Klein Inc»-ի նոր դեմքը։

2010 թվականին Բոսուորթը, ոճաբանուհի Շեր Քոուլթերի հետ համագործակցությամբ, թողարկում է «JewelMint» ոսկերչական զարդերի նոր գիծ, հանդես գալով որպես նրա դիզայներ։

## Անձնականի կյանք
2000 թվականի վերջին Սոսուորթը ընդունվում է Պրիստոնի համալսարան, սակայն հետագայում, ուսուցման մեջ զգալի ընդմիջումների պատճառով, հեռացվում է համալսարանից։ Նա հանդիսանում է «Appalachia Service Project» կամավորական կազմակերպության անդամ։

2002 թվականի վերջից Բոսուորթը հանդիպում էր դերասան Օռլանդո Բլումի հետ։ 2006 թվականին նրանք բաժանվում են։ Այնուհետև, սկսած 2006 թվականի սեպտեմբերից, դերասանուհին հանդիպում էր բրիտանացի մոդել և երաժիշտ Ջեյմս Ռուսսոյի հետ, նրանից հետո, երբ նրանք հանդիպում են Մարկ Ջեյկոբսի մոտ երեկույթից հետո։ Նրա համար Ռուսսոն գրում է «To Make You Mine» երգը։

Նաև Բոսուորթը հանդիպել է դերասան Ալեքսանդր Սկարսգորդի հետ (2009-2011 թվականներ)։

2011 թվականի հուլիսից հանդիպում է ռեժիսոր Մայքլ Պոլիշի հետ։ 2012 թվականի օգոստոսին զույգը հայտարարում է իրենց նշանադրության մասին։ 2013 թվականի օգոստոսի 31-ին զույգը ամուսնանում է Ռոկ Կրիկ ռանչոյում, Ֆիլիպսբուրգ, Մոնտանա նահանգ։

Քեյթն ասում է, որ չնայած ձիասպորտը իր հոբբին է, սակայն նա չի կարող նրանով զբաղվել, քանի որ գոյություն ունի վնասվածք ստանալու ռիսկ, որը կխանգարի նրա դերասանական կարիերային։

## Ֆիլմագրություն

## Ճանաչում և մրցանակներ
* 2005 թվականին 38-րդ տեղն է զբաղեցնում «Maxim» ամսագրի «2005 թվականի թեժ 100-յակ» () ցուցակում և 60-րդ տեղը «FHM» ամսագրի «2005 թվականի Աշխարհի 100 սեքսույալ կանայք» («100 Sexiest Women in the World 2005») ցուցակում։
* 2006 թվականին 8-րդ տեղն է զբաղեցնում «Maxim» ամսագրի «2006 թվականի թեժ 100-յակ» () ցուցակում և 69-րդ տեղը «FHM» ամսագրի «2006 թվականի Աշխարհի 100 սեքսուալ կանայք» («100 Sexiest Women in the World 2006») ցուցակում։
* 2008 թվականին 76-րդ տեղն է զբաղեցնում «Maxim» ամսագրի «2008 թվականի թեժ 100-յակ» () ցուցակում։

## Ծանոթագրություններ

## Արտաքին հղումներ
* 
* 

Կատեգորիա:Հոլիվուդյան դերասաններ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի մոդելներ
Կատեգորիա:Ամերիկացի երեխա դերասանուհիներ
Տրնավայի համալսարան

**Տրնավայի համալսարան** () համալսարանատիպ քոլեջ Սլովակիայի Տրնավա քաղաքում։

## Պատմական համալսարան
Համալսարանը հիմնադրվել է 1635 թվականին Պետեր Պազմանի կողմից։ Ի սկզբանե ունեցել է երկու ֆակուլտետ՝ փիլիսոփայության և աստվածաբանության։ 1665 թվականին ստեղծվել է իրավունքի ֆակուլտետը, 1770 թվականին՝ բժշկական ֆակուլտետը։ Համալսարանը հայտնի է դարձել աստղագետ Մաքսիմիլան Գելի կողմից ստեղծված աստղադիտարանի, համալսարանական գրադարանի, այգու և թատրոնի շնորհիվ։ Համալսարանում դասավանդել են պրոֆեսորներ Ֆրանտիշեկ Կերին, Յան Բատիստ Խորվաթը, Անդրեյ Յասլինսկին։

Համալսարանը գոյատևել է մինչև 1777 թվականը, երբ տեղափոխվել է Բուդա։ Նրա իրավահաջորդն է համարվում Բուդապեշտի Լորանդ Էտվեշի համալսարանը։ Համալսարանի վերջին ռեկտորն է եղել սլովակ փիլիսոփա Անդրեյ Յասլինսկին (1715-1784)։

1992 թվականի մարտի 25-ին Տրնավա քաղաքում բացվել է նոր համալսարան, որը չլինելով նախորդ համալսարանի իրավահաջորդը, շարունակում է հին ավանդույթները։ Այն ունի 5 ֆակուլտետներ, որոնցից 4-ը Տրնավայում են
* Փիլիսոփայության և արվեստի ֆակուլտետ 
* Կրթության ֆակուլտետ
* Առողջապահության և սոցիալական խնամքի ֆակուլտետ
* Իրավաբանական ֆակուլտետ
* Աստվածաբանության ֆակուլտետ (գործում է Բրատիսլավայում)

## Ծանոթագրություններ

## Արտաքին հղումներ
*Պաշտոնական կայք (սլովակերեն)

Կատեգորիա:Սլովակիայի համալսարաններ
Անդրեյ Սլադկովիչ

**Անդրեյ Սլադկովիչ** (*Andrej Sládkovič*, իսկական անունը՝ *Անդրեյ Բրաքսատորիս*, 30 մարտի, 1820, Կրուպինա — 20 ապրիլի, 1872, Ռադվան, Բանկա Բիստրիկայի մոտ, ներկայիս Բոսնիա և Հերցեգովինայի տարածքում), սլովակ բանաստեղծ, քննադատ, հրատարակիչ և թարգմանիչ։

## Կենսագրություն
Անդրեյ Բրաքսատորիսը ծնվել է 1820 թվականի մարտի 30-ին Կրուպինայում՝ ուսուցչի ընտանիքում։ Նա սովորել է հայրենի քաղաքում (1826-1830), Պերետվոնիում (1830-1831), ավելի ուշ գիմնազիա է հաճախել Կրուպինայում, ավետարանական լիցեյ՝ Բանսկա Շտյավնիցայում (1839-1840) և Պրեսբուրգում (1840-1842)։ Աստվածաբանություն է սովորել Հալլեի համալսարանում (1843-1844)։ Որպես քահանա ծառայել է Հրոքոտում (Հորհատ) (1847), իսկ 1856 թվականից մինչև մահը՝ Ռադվանում ու Հռոնոմում։

Անդրեյ Սլադկովիչը զարգացրել է ազգային պոեզիայի ավանդույթները, սլովոկական գրականություն է ներմուծել եվրոպական ռոմանտիզմի պոեզիային հատուկ թեմաներ ու մոտիվներ։ Անդրեյ Սլադկովիչը առաջիններից մեկն է սկսել գրել գրական սլովակերենով, ինչով զգալիորեն նպաստել է նրա՝ որպես գրականության լեզվի կայացմանը։ 1840 թվականին Անդրեյ Սլադկովիչը ծանոթացել է Շտուր Լյուդովիտի հետ և դարձել նրա գրական խմբակի անդամ։ Գերմանիայի Գալլե քաղաքում եղած ժամանակամիջոցում ընկել է Հեգելի փիլիսոփայության ազդեցության տակ։

Անդրեյ Սլադկովիչի ստեղծագործության մեջ կարևոր տեղ են գրավում պոեմները։ «Խոսակցություններ Դուշանի ընտանիքում» (1844) ալեգորիկ պոեմը բանաստեղծի առաջին ստեղծագործությունն է։ «Մարինա» (*Marina,* 1846) պոեմում նա գովերգել է իր սիրելի աղջկան՝ սլովակուհի Մարինային, ու հայրենի Սլովակիան։ «Դետվան» (*Detvan,* 1853) պոեմում նա, լինելով առաջիններից մեկը սլովակական գրականության մեջ, պատկերել է ժողովրդի կյանքը։ Սլավոնական ժողովուրդների՝ թուրքերի դեմ մղված պայքարին են նվիրված «Միլիցա» (1858), «Միկուլաշ Շուբիչ Զրինսկի կոմսը Սիգետում» (1866)։

Սլադկովիչի պոեզիայում մեծ տեղ է գրավում նաև հայրենասիրության թեմատիկան։ Հայտնի են նրա «Մի՛ նվաստացրեք իմ ժողովրդին» (1845), «Անզուպ երգ ազատ հայրենիքի մասին» (1848), «Ինչու՞ եք դուք մեզ համարում ոչինչ» (1871) բանաստեղծությունները։ Սլադկովիչի ստեղծագործություն վրա ազդել է Ալեքսանդր Պուշկինը, ում նվիրել է իր «Պուշկինի հոգուն» (1847) բանաստեղծությունը։

Անդրեյ Սլադկովիչը թարգմանել է Ալեքսանդր Պուշկինի, Յոհան Վոլֆգանգ ֆոն Գյոթեի («Սոկրատես», «Կեսարի մահը», «Զաիրա»), Ժան Ռասինի (հատվածներ «Փեդրա» պիեսից), Վոլտերի ստեղծագործություններից։

## Ծանոթագրություններ

## Արտաքին հղումներ
* Անդրեյ Սլադկովիչի երկերը (սլովակերեն)

Կատեգորիա:Սլովակ բանաստեղծներ
Կատեգորիա:Սլովակ գրողներ
Կատեգորիա:Սլովակ թարգմանիչներ
Կատեգորիա:Սլովակ քննադատներ
Կատեգորիա:Սլովակ կրոնավորներ
Կատեգորիա:19-րդ դարի բանաստեղծներ
Իռենա Լյասկովսկա

**Իռենա Լյասկովսկա** (, ), կինոյի, թատրոնի և հեռուստատեսության լեհ դերասանուհի։

## Կենսագրություն
Իռենա Լյասկովսկան ծնվել է 1925 թվականի մարտի 15-ին Լեհաստանի Կրակով քաղաքում։ Թատրոնում իր դեբյուտը նշել է 1945 թվականին։ Դերասանական կրթություն ստացել է Վարշավայի Պետական բարձրագույն թատերական դպրոցում, որն էլ ավերտել է 1947 թվականին։ Եղել է Լոձի և Վարշավայի թատրոնների դերասանուհի։ «Թատերական հեռուստատեսության» մեջ սկսել է ներկայանալ 1961 թվականից մինչև 1997 թվականը։

Նրա ամուսինը գրող՝ Մյաչեսլավ Պոիտրովսկին է։

## Ընտրված ֆիլմագրություն
* 1948 - Պողպոատյա սիրտ / Stalowe serca *- Դանկա, բուժքույր
* 1958 - Ամռան վերջին օրը / Ostatni dzień lata *- նա
* 1960 - Խաչակիրները / Krzyżacy *- Ալեքսանդրա իշխանուհի
* 1962 - Գանգստերները և բարերարները / Gangsterzy i filantropi *- ռեստորանի տնօրեն
* 1963 - Կրակով մկրտված / Skąpani w ogniu *- Մարտա Հայդուկովա
* 1965 - Սալտո / Salto *- Ցեցիլիայա գուշակուհի
* 1966 - Մարիսյան և Նապոլեոնը / Marysia i Napoleon
* 1968 - Ամեն ինչ վաճառքում / Wszystko na sprzedaż *- անտառապահի կին
* 1969 - Մարդը բնակարանում հրամանագրով / Człowiek z M-3 *- Թոմաշի հարևանուհի
* 1969 - Ճանչերի որսը / Polowanie na muchy *- գլխավոր խմբագրի կինը
* 1969 - Նորը / Nowy *- ծառայող
* 1970 - Փայտփորիկը / Dzięcioł *- հարևանուհին
* 1974 - Ինչպիսի կյանք / Ile jest życia (միայն 11-րդ սերիայում)
* 1974 - [[Հիշիր քո անունը]] (ԽՍՀՄ/ Լեհաստան)
* 1975 - Բժիշկ Յուդիմ / Doktor Judym *- համագյուղացի
* 1975 - Մարմարից մարդը / Człowiek z marmuru *- թանգարանի աշխատողուհի
* 1977 - Չես գտնի խաղաղություն / Nie zaznasz spokoju *- Իրենա Կամչերակ, Բոժենի մայրը
* 1979 - Սպիտակ մազուրկա / Biały mazur *- տիկին Գեյսլեր
* 1979 - Բալեր / Wiśnie / Die Weichselkirschen
* 1979 - «Վ»-ի ժամը / Godzina "W" *- Թերեզայի մայրը
* 1985 - Օհ, Թագավոր / Och, Karol - *Թագավորի մորաքույրը
* 1989 - Վերջին զանգ / Ostatni dzwonek  *- գրադարանավարուհի
* 1990 - Մարիա Կյուրի, սուրբ կին / Marie Curie. Une femme honorable *- Մարիի տիրուհին
* 2003 - Պորնոգրաֆիա / Pornografia *- Ամելիա, Վանցլավայի մայրը

## Պարգևներ
* 1955 - «Ժողովրդական Լեհաստանի 10-րդ տարեդարձ» Մեդալ։
* 1979 - Արժանավորության Ոսկե Խաչի մեդալակակիր։
* 1986 - Լեհաստանի մշակույթի պատվավոր գործիչ։
* 1986 - Մեդալ «Ժողովրդական Լեհաստանի 40-րդ տարեդարձ»։
* 1987 - Լեհաստանի վերականգնան շքանշանի ասպետ։

## Ծանոթագրություններ

## Աղբյուրներ
* Դերասանուհին filmpolski.pl կայքում 
* Նրա լուսանկարները fototeka.fn.org.pl կայքում

Կատեգորիա:Լեհ դերասանուհիներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ
Կատեգորիա:Երկարակյացներ
Մարկուս Զուսակ

**Մարկուս Զուսակ** (, ծնվ. ), ավստրալիացի գրող, 6 վեպերի հեղինակ, առավել հայտնի է «Գրքի գող» (2006) վեպը, որի մոտիվներով հետագայում նկարահանվել է համանուն ֆիլմը Բրայան Պերսիվալի կողմից։

## Կենսագրություն
Մարկուսն ավստրալիացի էմիգրանտների 4 երեխաներից կրտսերն է։ Հայրն աշխատում էր որպես ներկարար։ Հարցազրույցներից մեկում Զուսակը պատմել է, որ մինչև մեծանալը, բազմաթիվ պատմություններ է լսել նացիստական Գերմանիայի, Մյունխենի և հրեաների ռմբակոծման մասին, որոնք տեղի են ունեցել գերմանական փոքրիկ քաղաքում, որտեղ այդ ժամանակ ապրել է նրա մայրը։ Բոլոր այս իրադարձությունները ներշնչել են, որ նա գրի «Գրքի գող» վեպը։

Էռնեստ Հեմինգուեյի «Ծերունին և ծովը» և Պիտեր Խեջեսի «Ի՞նչն է տանջում Գիլբերտ Գրեյփին» վեպերն ընթերցելուց հետո նա այրվում էր իր սեփական գիրքը գրելու ցանկությամբ։ Մարկուսն սկսել է ստեղծագործել 16 տարեկանից։ Նրա առաջին վեպն էր «The Underdog», որը հրատարակվեց 7 տարի անց։

## Կարիերա
1999 թվականին իր առաջին վեպի հրատարակման պահից Մարկուս Զուսակն արագորեն դառնում է Ավստրալիայի երիտասարդ ամենահայտնի գրողներից մեկը։ Իր գրքերում Զուսակը պատմում է այլ դժբախտ մարդկանց մասին, ովքեր պայքարում են կյանքի անարդարությունների դեմ՝ փորձելով բարելավել իրենց կենցաղն ու կյանքը։

Վուլֆ եղբայրների մասին երկու վեպերի («Fighting Ruben Wolfe», վեպը լույս է տեսել Միացյալ Նահանգներում «Getting the Girl» վերնագրով) համար ստացած մրցանակներից հետո արժանացավ քննադատների ուշադրությանը, միաժամանակ և Ավստրիայում և ԱՄՆ-ում։ Գրքերը պատմվում են Քեմերոնի կրտսեր եղբոր՝ Ռուբեն Վուլֆի անունից։ Վուլֆ դեռահաս եղբայրներն ապրում են դժվարությամբ։ Նրանց հայրը վիրավորվում է և կորցնում ջրմուղագործի աշխատանքը։ Մայրը աշխատում է որպես հավաքարար, բայց ստացած գումարը բավարար չէ նույնիսկ տարրական կարիքները հոգալու համար։ Դրա համար, երբ վեպի սկզբում Վուլֆ եղբայրներին է մոտենում գործարար և բռնցքամարտի ապօրինի մրցումներ կազմակերպող մեկը, տղաները հնարավորությունը բաց չեն թողնում, առաջարկությունն ընդունում են, որպեսզի լրացուցիչ գումար աշխատեն։

Բացի այս ստեղծագործությունը, Զուսակը գրում է ևս մեկ պատանեկան սիրային վեպ՝ «I Am the Messenger» և իր տված հարցազրույցներից մեկում պատմում է, որ պատրաստվում է գրել ևս մեկ գիրք «Bridge of Clay» վերնագրով։

Մարկուսն ապրում է Սիդնեյում իր կնոջ և դստեր հետ, ով ծնվել է 2006 թվականին։ Նա սիրում է սերֆինգով զբաղվել և ազատ ժամանակ ֆիլմեր դիտել։

## Ստեղծագործություններ
* 1999 — The Underdog
* 2001 — Fighting Ruben Wolfe
* 2002 — The Messenger (I Am the Messenger)
* 2002 — When Dogs Cry (Getting the Girl)
* 2006 — Գրքի գողը (հայերեն թարգմանվել է 2022 թվականին) / The Book Thief
* 2010 — Bridge of Clay

## Ծանոթագրություններ

## Արտաքին հղումներ
* Պաշտոնական կայք
* Զուզակի մասին Fantlab.ru կայքում

Կատեգորիա:Ավստրալիացի գրողներ
Դանիլո Տյուրկ

**Դանիլո Տյուրկ** (սլովեներեն` Danilo Türk, ), սլովենացի իրավաբան, միջազգային իրավունքի մասնագետ և դիվանագետ։ 2007 թվականի նոյեմբերի 11-ին Դանիլոն ընտրվել է Սլովակիայի երրորդ նախագահ։

## Կենսագրություն
1975 թվականին ավարտել է Լյուբլյանայի պետական համալսարանի իրավագիտության ֆակուլտետը։ Ուսումը շարունակել է արտասահմանում՝ Սերբիայում։ Սովորել է Բելգրադի պետական համալսարանում։

1982 թվականից Դանիլո Տյուրկը եղել է միջազգային իրավունքի դոկտոր Լյուբլյանայում։ Եղել է բազմաթիվ գրքերի հեղինակ։ Դրանցից ամենանշանավորը *«Միջազգային հարաբերությունների և միջազգային իրավունքի չմիջամտելու սկզբունքը»* աշխատությունն էր, որը բաղկացած էր 100 հոդվածներից նվիրված մարդու իրավունքներին, ազգային փոքրամասնությունների իրավունքներին, պետություններում ուժի կիրառմանը, ՄԱԳՀ-ին և այլն։

Բացի այդ, Դանիլո Տյուրկը նաև զբաղվել է ուսուցչական գործունեությամբ։ Նա դասավանդել է Եվրոպայի մի շարք պետություններում և Ամերիկայի Միացյալ Նահանգներում։

1984 թվականից աշխատել է ՄԱԿ-ի (Միացյալ Ազգերի Կազմակերպություն) համակարգում։ Նա եղել է խտրականության կանխարգելման և փոքրամասնությունների պաշտպանության կոմիտեի անդամ։ 1990 թվականից ծառայել է որպես նույն գրասենյակի նախագահ։

Եղել է նաև տնտեսական, սոցիալական և մշակութային իրավունքների ենթահանձնաժողովների անդամ։ 1992 թվականին Հարավսլավիան պառակտվեց և Սլովենիան դարձավ անկախ պետություն։

Սլովենիայի անկախացումից հետո նա եղել է Սլովենիայի մշտական ներկայացուցիչը ՄԱԿ-ում։ Այս պաշտոնը զբաղեցրել է մինչև 2000 թվականը։ 1994-1997 թվականներին միաժամանակ նաև աշխատել է ՄԱԿ-ի երրորդ կոմիտեիում՝ որպես մարդու իրավունքների պաշտպան:

2000-2005 թվականներին եղել է ՄԱԿ-ի գլխավոր քարտուղար Քոֆի Անանի օգնականը։ 2005 թվականից եղել է Լյուբլյանայի համալսարանի ամբիոնի վարիչ։

2007 թվականին հաղթել է նախագահական ընտրություններում և դարձել Սլովենիայի թվով երրորդ նախագահը։ Այս պաշտոնը կորցրել է 2012 թվականին։

## Ծանոթագրություններ

## Արտաքին հղումներ

*Web page of the president of Slovenia
*Former presidents of Slovenia with links on their archive web pages
*Office of former President Danilo Türk
*Biography 
*Presidential campaign site 2012 
* Biography by CIDOB Foundation 
*Interview from December 2009 in English with transcript 

Կատեգորիա:Սլովենիայի նախագահներ
Կատեգորիա:Մարիբոր քաղաքում ծնվածներ
Կատեգորիա:Բելգրադի համալսարանի շրջանավարտներ
Կատեգորիա:Լյուբլյանայի համալսարանի շրջանավարտներ
Կատեգորիա:Կոլումբիայի համալսարանի դասախոսներ
Կատեգորիա:ՄԱԿ-ի պաշտոնյաներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Սլովենիայի քաղաքական գործիչներ
Կատեգորիա:Պետության ղեկավարներ
Կատեգորիա:Բաղնիքի շքանշանի ասպետներ
Պինյոս

**Պինյոս** (), գետ Հունաստանի Թեսալիա պերիֆերիայում (մարզում)։ Գետն անվանակոչվել է հունական Պենեյ աստծու անունով։ Ուշ միջնադարում գետը հայտնի էր նաև որպես Սալամբրիաս կամ Սալաբրիաս (Σαλα[μ]βριάς)։

Գետը հոսում է Պինդոս լեռներից և լցվում Եգեյան ծով, Տեմպեի հովտի հյուսիսարևելյան շրջանը, Ստոմիո գյուղի շուրջը։
Այն առաջացնում է մեծ գետահովիտ, որը հայտնի է իր գեղեցկությամբ և կենդանիների բազմազանությամբ։ Գետի ընդհանուր երկարությունը 216 կմ է։ Ակունքը գտնվում է Մալակասի գյուղի մոտ, Պինդոսի արևելյան լանջին, Մեցովոյի արևելքում։ Մետեորա մարզը և Լարիսա քաղաքը գտնվում են գետի ափին։
1960-ական թվականներին Աթենք-Սալոնիկ ավտոմայրուղին կառուցվել է Տեմպեի հովտի մեծ մասում։

Պենեյ գծանավը ստացել է իր անվանումը գետի անունից։

## Վտակներ

Պենեյի հիմնական վտակներն են՝ Մալակասիոտիկո Ռեմա (Հոսանք), Մուրկանիս (հոսանք), Պորտայիկոս, Լիթայոս, Պամիսսոս, Էնիպեաս և Տիտարիսսիոս։
Պենեյը հոսում է հետևյալ շրջաններով, ակունքից սկսած՝ Մալակասի, Կալամպակա, Մեգարչի, Մեգալա Կալուվիա, Ֆարկադոնա, Լարիսա, Էվանգելիսմոս, Օմոլոյո։

## Արտաքին հղումներ

* Պինյոս գետ 

Կատեգորիա:Հունաստանի գետեր
Յուզեֆ Կոնդրատ

**Յուզեֆ Կոնդրատ** (; ), կինոյի, թատրոնի, ռադիոյի և հեռուստատեսության լեհ դերասան, նաև երգիչ։

## Կենսագրություն
Ժոզեֆը Կոնդրատը ծնվել է Պշեմիսլում։ Բեմի վրա դեբյուտն նշել է սիրողական ներկայացնումներում, 1922 թվականին իր ծննդավայր Պշեմիսլում։ 1924 թվականին հանձնում է դերասանական քննություն, որից հետո դառնում է տարբեր քաղաքների թատրոնների դերասան (Լվով, Լուցկ, Լյուբլին, Պոզնան, Վարշավա, Բելոստոկ, Ժեշուվ, Բիդգոշ)։ 1959 թվականից մինչև 1969 թվականը հանդես է եկել նաև «հեռուստատեսային թատրոնում» և «Լեհական ռադիոյի» բազմաթիվ հեռարձակումներում, էստրդայում և ռադիոյում տարբեր երգեր է երգել։ Մահացել է Վարշավայում։ Թաղված է Ռազմական Պովանզկիի գերեզմանատանը։

Նրա եղբայրն է եղել դերասան Տադեուշ Կոնդրատը, ունեցել է նաև եղբորորդի՝ դերասան Մարեկ Կոնդրատը։

## Ֆիլմագրություն
* 1933 — Ցանկացածին կարելի է սիրել / Każdemu wolno kochać 
* 1933 — Հանցանքի պատմությունը / Dzieje grzechu 
* 1933 — Տասներկու աթոռներ / Dvanáct křesel / Dwanaście krzeseł 
* 1933 — Հանկա / Zabawka 
* 1935 — Անտեկ ոստիկանապետը / Antek Policmajster 
* 1935 — Սիրիր միայն ինձ / Kochaj tylko mnie 
* 1936 — Պան Տվարդովսկի / Pan Twardowski
* 1936 — Նրա մեծ սերը / Jego wielka miłość 
* 1936 — Ֆրեդը երջանկացնում է երկրին / Fredek uszczęśliwia świat 
* 1937 — Կինը և դիվանագիտությունը, կամ Վարշավյան սկանդալ / Dyplomatyczna żona 
* 1937 — Երեք անգործները / Trójka hultajska 
* 1938 — Արվարձանների թագուհին / Królowa przedmieścia 
* 1938 — Վախերը / Strachy 
* 1939 — Սև ադամանդները / Czarne diamenty 
* 1941 — Վերադարձ / Heimkehr 
* 1953 — Գործը, որը պետք է կարգավորել / Sprawa do załatwienia 
* 1954 — Ֆրիգինյան աստղերի տակ / Pod gwiazdą frygijską
* 1954 — Վալտասարի խնջույքը / Uczta Baltazara 
* 1958 — Մատիուշ I թագավորը / Król Maciuś I 
* 1958 — Հրաժեշտ / Pożegnania 
* 1962 — Կեղծավորները / Komedianty 
* 1962 — Առանց պատուհանների տուն / Dom bez okien 
* 1962 — Միլցարեկովի ընտանիքը / Rodzina Milcarków 
* 1964 — Ընդհատված թռիչք / Przerwany lot 
* 1965 — Կրակոց / Wystrzał 
* 1967 — Հայրը / Ojciec 
* 1970 — Նյուրնբերգյան վերջաբանը / Epilog norymberski

## Պարգևներ
* 1970 — Լեհաստանի վերականգնան շքանշանի ասպետ։

## Ծանոթագրություններ

## Աղբյուրներ
* Դերասանը filmpolski.pl կայքում 
* Դերասանը e-teatr.pl կայքում 
* Լուսանկարները fototeka.fn.org.pl կայքում

Կատեգորիա:Լեհ դերասաններ
Կատեգորիա:Լեհ երգիչներ
Կատեգորիա:Կինոդերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Բրայան Պերսիվալ

**Բրայան Պերսիվալ** (, ), Մեծ Բրիտանիայի կինոռեժիսոր, հայտնի է «Դաունթոնի աբբայություն» և «Հյուսիս և հարավ» հեռուստասերիալներով, նաև Մարկուս Զուսակի հեղինակած «Գրքի գող» վեպի մոտիվներով նկարահանված ֆիլմով։ Կարիերան սկսել է «Olathe East» ստուդիայում որպես դերասան և ռեժիսոր։

## Կենսագրություն
Ծնվել է 1962 թվականին Լիվերպուլում։ 1973-1980 թվականներին ուսանել է Նյու Հայս բազմակողմանի դպրոցում։ 2001 թվականին նրա ինը րոպեանոց կարճամետրաժ ֆիլմը՝ «Աղջկա մասին» արժանացել է BAFTA մրցանակի «Լավագույն կարճամետրաժ ֆիլմ» անվանակարգում, նաև այլ մրցանակների տարբեր կինոփառատոնների ժամանակ։ 2010 թվականից աշխատել է «Դաունթոնի աբբայություն» պատմական դրամայի 6 էպիզոդների վրա, որը ցուցադրվել է բրիտանական ITV հեռուստաալիքով։ Այս աշխատանքի շնորհիվ Պերսիվալը 2010 թվականին արժանանում է BAFTA Craft մրցանակին «Լավագույն խաղացող ռեժիսոր» անվանակարգում և 2011 թվականին «Էմմի» կինոմրցանակի «Լավագույն սերիալ և ֆիլմ» անվանակարգում։ 2013 թվականին հայտագրվել է «Էմմի» մրցանակի «Դաունթոնի աբբայություն» հեուստասերիալի 7-րդ սերիայում «դրամատիկ սերալի լավագույն ռեժիսուրայի համար»։ 2013 թվականին Պերսիվալը նկարահանել է «Գրքի գող» ֆիլմը։

Ամուսնացած է սցենարիստ Ջուլի Ռուտերֆորդի հետ։

## Ֆիլմագրություն

## Ծանոթագրություններ

## Արտաքին հղումներ
* 
* Բրայան Պերսիվալ ԿինոՊոիսկ կայքում

Կատեգորիա:Անգլիացի ռեժիսորներ
Կատեգորիա:Լիվերպուլ քաղաքում ծնվածներ
Կատեգորիա:Բրիտանացի կինոռեժիսորներ
Here We Go Again (ալբոմ, Դեմի Լովատո)

**Here We Go Again**, ամերիկացի փոփ-ռոք երգչուհի Դեմի Լովատոյի երկրորդ ստուդիական ալբոմը, թողարկված 2009 թվականի հուլիսի 21-ին, Hollywood Records լեյբլով։ Ամերիկական Billboard 200 չարթում սկավառակը զբաղեցրել է երկրորդ տեղը, վաճառվելով 108 000 օրինակ առաջին շաբաթվա ընթացքում։

## Ալբոմում
Դեմի Լովատոն ասել է, որ այս ալբոմը թողարկել է որպես «նոր ձայնի ստեղծում»։ Ի տարբերություն իր առաջին Don’t Forget ռոք ալբոմի, այս ալբոմն ավելի «հոգեհարազատ են Դեմի Լովատոյին»։

## Երգացանկ
 Բոլոր տեքստերի բառերը գրել է Դեմի Լովատոն, բացառությամբ՝ *Here We Go Again*, *Got Dynamite* և *So Far, So Great*.

;Բացառիկ
* Դեմի Լովատոյի փոքրիկ պաստառը
* 24 էջանոց գրքույկ

;Ճապոնական տարբերակ CD
* «Here We Go Again»-ի տեսահոլովակ
* «Here We Go Again» կենդանի կատարունը Wembley Arena-ում
* «Remember December» տեսահոլովակի ստեղծումը
* «Remember December»-ի տեսահոլովակ

;Հատուկ տարբերակ
Специальная версия вышла для «*Южноамериканского тура*» Деми. Релиз состоялся только в Бразилии и Колумбии.
* Here We Go Again CD
* Бонус DVD (Живое исполнение Wembley Arena)

## Այլընտրանքային տարբերակներ
Թրեքների դասավորվածության վաղ տարբերակը տարբերվում է ներկայիս տարբերակից։ Օրիգինալ տարբերակից հեռացված է «Everything You’re Not» երգը և երկու այլ երգեր՝ «For the Love of a Daughter» և «Shut Up & Love Me»։ Այստեղ երգերի դասավորվածությունն այլ է՝ «For the Love of a Daughter», «Shut Up & Love Me» երգերը բացակայում են, իսկ «Everything You’re Not» երգը թողարկվել է ստանդարտ տարբերակում։ Իսկ այն հարցին, թե ինչու է ջնջվել «For the Love of a Daughter» երգը, երգը Լովատոյի և իր հոր հարաբերությունների մասին է, որտեղ նա ասել է, «Ես հետ քայլ արեցի, հասկանալով, որ չէի ցանկանում խոսել այդ մասին այլ վայրերում»։ Մյուս երգն անվանվել է «Love Is the Answer», որը գրել է Ջոն Մեյերը, որը նույնպես ջնջվեց ալբոմից, անհայտ պատճառներով։

## Չարթեր
Ալբոմը զբաղեցրել է առաջին տեղը Billboard 200 չարթում, 108000 օրինակով վաճառվելուց հետո։ Այն գլխավորել է Billboard 200 չարթը 24 շաբաթ շարունակ։ 2009 թվականի ավարտին ալբոմը Billboard' չարթերում զբաղեցրել է 109-րդ տեղը։ 2010 թվականի նոյեմբերի վերջին, ԱՄՆ-ում այն վաճառվել էր ավելի քան 426 000 օրինակով։

## Ծանոթագրություններ

## Արաաքին հղումներ
* Դեմի Լովատոյի պաշտոնական կայք

Կատեգորիա:2009 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Միլենա Պավլովիչ-Բարլինի

**Միլենա Պավլովիչ-Բարլինի** (, , ԱՄՆ), սերբ բանաստեղծուհի և նկարչուհի։

## Կենսագրություն
Միլենա Պավլովիչ-Բարլինին ծնվել է 1909 թվականի նոյեմբերի 5-ին, Սերբիայի Պոժերևեց քաղաքում։ Նրա հայրը, Բրունո Բարլին, կոմպոզիտոր, երաժշտական քննադատ և բանաստեղծ էր։ Նրա մայրը, Դանիչի Պավլովիչը, Կարագեոգիևների գերդաստանից է և ուսումնասիրել է արվեստ։ 1922-1926 թվականներին Միլենան Բելգրադի արվեստի թագավորական դպրոցում է սովորել, իսկ 1926-1928 թվականներին Մյունխենում։

1930-ականներին թվականների սկզբում Միլենան լքել է Սերբիան։ Մինչ Երկրորդ համաշխարհային պատերազմի սկսվելը նա մի քանի անգամ կարճ ժամանակով ժամանել է Սերբիա։ Նա իր ժամանակի մեծ մասն անցկացնում էր Իսպանիայում, Հռոմում, Փարիզում և Լոնդոնում, որտեղ հնարավորություն է ունեցել շփվել Ժան Կոկտոյի և Անդրե Բրետոնի հետ։ Միլենան շատ արևմտյան արվեստի դպրոցների և նկարիչների ազդեցությանն է ենթարկվել, մասնավորապես իտալացի նկարիչ Ջորջո դե Կիրիկոյի ազդեցությանը։ 1939 թվականից հետո Միլենան ապրում էր Նյու Յորքում։

Միլենան մահացել է 1945 թվականի մարտի 6-ին։ Մահացության պատճառը ձիուց ընկնելն է ու սրտի նոպան։

## Ստեղծագործություններ
Միլենայի ստեղծագործական աշխատանքների թեմաները բազմազան են. դրանք և դիմանկարներն են, և աստվածաշնչյան պատմությունների մեկնաբանումները։ Շարժառիթներից են քողերը, հրեշտակները, Վեներայի արձանները և արլեկինները։ Նրա աշխատանքներից շատերը մշտապես ցուցադրվում են Հռոմում, Նյու Յորքում, Բելգրադում, ինչպես նաև հայրենի Պոժարևացե քաղաքում։ Տունը, որտեղ նա ծնվել է, 1962 թվականից վերածվել էր թանգարանի։
Milena Pavlović-Barili 1977 YU 1713 stamp.jpg|«Ինքնանկար» 1938
Milena Pavlović-Barili 2009 Serbian stamp.jpg|«Ինքնանկար» 1939
Milena Pavlović-Barili 1993 YU 2604 stamp.jpg|«Գործողություն հայելիով»


## Ծանոթագրություններ

## Արտաքին հղումներ
* Աշխատանքի Милены Պավելի-Барили  (անգլ.)
* Milena Pavlović-Barili

Կատեգորիա:1909 ծնունդներ
Կատեգորիա:1945 մահեր
Կատեգորիա:20-րդ դարի կին գրողներ
Կատեգորիա:20-րդ դարի նկարչուհիներ
Կատեգորիա:Ձիուց ընկնելու հետևանքով մահացածներ
Կատեգորիա:Մարտի 6 մահեր
Կատեգորիա:Նկարիչներ այբբենական կարգով
Կատեգորիա:Նոյեմբերի 5 ծնունդներ
Կատեգորիա:Սերբ բանաստեղծուհիներ
Կատեգորիա:Սերբ կին գրողներ
Կատեգորիա:Սերբ նկարիչներ
Իմրե Մադիչ

**Իմրե Մադիչ** (, ), հունգարացի պոետ, փիլիսոփա և դրամատուրգ։ «Մարդու ողբերգությունը» փիլիսոփայական չափածո դրամայի հեղինակը։ Հեղինակը խրախուսվել և խորհրդատվություն է ստացել Յանոշ Արանիի կողմից, ով 19-րդ դարի հունգարացի ամենահայտնի պոետներից էր։

## Կենսագրություն
Ծնվել է Հունգարիայի Թագավորության Ալշոստրեգովա քաղաքում 1823 թվականին ազնվականների ընտանիքում։ 1837 թվականին սկսել է սովորել Պեշտայի համալսարանում։ 1842 թվականին պաշտոնապես դարձել է իրավաբան։ 1850-ական թվականներին բանտարկվել է քաղաքական գործի համար, 1860 թվականին ընտրվել է հունգարական Սեյմի պատգամավոր։ 1840 թվականին ստեղծել է «Lantvirágok» քնարական ժողովածուն, ինչին հաջորդել են քնարական ստեղծագործությունների և քննադատական էտյուդների մի ամբողջ շարք, որոնցից նշանավոր են «A civilizátor» կատակերգությունը (1859) և «Jo nev es ereny», «Commodus», «Mária királynő» (1840—1855), «Csák végnapjai» (1843—1861), «Férfi és nő» (1843) դրամաները։ 1860 թվականին ավարտել է «Մարդկային ողբերգությունը» ստեղծագործության վրա աշխատանքները, որը հանդիսանում է իր լավագույն աշխատանքը։

## «Մարդկային ողբերգություն»
«Մարդկային ողբերգությունը» նվիրված է մարդկության ճակատագրերի պատկերին, որ խորհրդանշվում է նախամարդկանցով՝ Ադամով և Եվայով։ Լյուցիֆերը, դժգոհ լինելով աշխարհի ստեղծումից և ցանկանալով Ադամի սրտի մեջ կյանքի հանդեպ վատատեսական անտարբերություն մտցնել, Ադամին մի երազ է ուղարկում, որից նա պետք է հասկանար, որ մարդկության ողջ պատմությունը ընդամենը դատարկություն է և հոգու տանջանք։ Բարձրանալով Լյուցիֆերի հետ աստղային տիրույթ և վախենալով անվերջությունից՝ Ադամը ընդունում է բարձրագույն իդեալիզմի դատարկությունը և տեսնելով սառչող երկրագնդի վրա մնացած վերջին մարդուն՝ էսկիմոսին, նա հասկանում է չոր մատերիալիզմի դատարկությունը։ Մա պատրաստվում է արթնանալ և սպանել ինքն իրեն, սակայն այն լուրը, որ Եվան պետք է մայրանա, նրա սիրտը լցնում է կենսախնդությամբ և հույսով, և նա դադարում է ապրել և կատարում է աստծո պատվերը։ Ողբերգությունն ավարտվում է Ադամի հետևյա բառերով՝ «կռվի՛ր և հավատա»։

Ստեղծագործության մեջ շատ են թևավոր խոսքերը և խորիմաստ մտքերը։ Այն համեմատվում է Գյոթեի «Ֆաուստի» հետ։

1883 թվականին առաջին անգամ ստեղծագործության հիման վրա թատրոն է բեմադրվել։ Այն դարձել է Հունգարիայի ամենահայտնի ներկայացումներից մեկը։

## Ծանոթագրություններ

## Արտաքին հղումներ
* «Մարդկային ողբերգություն» (թարգմանիչ՝ Ջորջ Սիրտես)
* «Մարդկային ողբերգություն» (թարգմանիչ՝ Ջ. Հորն)
* «Մարդկային ողբերգություն» (թարգմանիչ՝ Լայն Մակլոյդ)
* «Մարդկային ողբերգություն» (թարգմանիչ՝ Օտտո Թոմչի)
* «Մարդկային ողբերգություն» ստեղծագործության նկարազարդումները
* Իմրե Մադիչի աշխատանքները

Կատեգորիա:19-րդ դարի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Բուդապեշտի համալսարանի շրջանավարտներ
Կատեգորիա:Գրողներ այբբենական կարգով
Կատեգորիա:Հունգարացի բանաստեղծներ
Կատեգորիա:Հունգարացի գրողներ
Կատեգորիա:Հունգարացի դրամատուրգներ
Կատեգորիա:Հունգարիայի քաղաքական գործիչներ
Կատեգորիա:Փիլիսոփաներ այբբենական կարգով
Գուլբենեի շրջան

**Գուլբենեի շրջան** (), վարչատարածքային միավոր Լատվիայի արևմտյան մասում, Վիձեմե պատմական մարզում։ Բաղկացած է 13 վոլոստից և Գուլբենե քաղաքից, որը և շրջանի վարչական կենտրոնն է։ Բնակչությունը 2011 թվականի տվյալներով՝ կազմում է 22 794 մարդ։

Շրջանի մակերեսը 12,15 կմ² է։

Շրջանը կազմավորվել է 2009 թվականի հուլիսի 1֊ին։

### Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․

## Տարածքային բաժանում
* Քաղաք Գլուբենե ()
* Բելյավաի շրջան ()
* Գալգաուաի շրջան ()
* Դաուկստաի շրջան ()
* Դրուվիենաի շրջան ()
* Լեյասցիեմաի շրջան ()
* Լիտենսկիի շրջան ()
* Լիզումսի շրջան ()
* Լիգոի շրջան ()
* Ռանկաի շրջան ()
* Ստամեռիենաի շրջան ()
* Ստռադի շրջան ()
* Տիրզաի շրջան ()
* Յաունգուլբենեի շրջան ()

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Գուլբենեի շրջանի պաշտոնական կայք 

Կատեգորիա:Լատվիայի շրջաններ
Դրագան Նիկոլիչ

**Դրագան Նիկոլիչ** (իրականը՝ **Դրագոսլավ Նիկոլիչ**, , ), սերբ թատրոնի և կինոյի դերասան։

## Կենսագրություն
Սովորել է Բելգրադի Դրամատիկ արվեստի ակադեմիայում։ Առաջին անգամ նկարահանվել է կինոյում 1964 թվականին։ 1967 թվականին խաղացել է Ժիվոին Պավլովիչի «Երբ ես կլինեմ մեռած և սպիտակ» ֆիլմում, որը համարվում է նրա հիսունամյա գործունեության մեկնարկը և բերեց մեծ ճանաչվածություն։ 1969 թվականին դարձել «Արհեստանոց 212» թատերական խմբի անդամ, խաղացել է գլխավոր դերեր «Վարպետը և Մարգարիտան», «Հատակում» և այլ ներկայացումներում։ Հանդես է եկել տարբեր ժանրերի բազմաթիվ ֆիլմերում և կերտել է տարատեսակ կերպարներ՝ դառնալով սերբական կինոյի ամենաճանաչված դերասաններից մեկը։ 2000 թվականին նա ստացել է *Pavle Vuisić* մրցանակը աշխատանքում ձեռքբերումների համար։ 2011-2013 թվականները դարձել է հեռուստատեսային «Ո՞վ է ուզում դառնալ միլիոնատեր» խաղի սերբական տարբերակի վարողը։

Նրա ամենաճանաչված դեր եղել է Պրլեն՝ Երկրորդ համաշխարհային պատերազմի զինվորը, որին մարմնավորել է *Otpisani* և *Povratak otpisanih* հեռուստատեսային սերիալներում։

## Անձնական կյանք
Ավագ եղբայրը ռեժիսոր և սցենարիստ Ժիվկո Նիկոլիչն է։ Կինը դերասանուհի Միլենա Դրավիչն է, որի հետ համատեղ վարել է 1970-ականների թեթև ժանրի *Obraz uz obraz* («Կողք կողքի») հեռուստատեսային շոուն։

## Ընտրյալ ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Սերբ դերասաններ
Կատեգորիա:Քաղցկեղից մահացածներ
Կատեգորիա:Թատրոնի դերասաններ